מקור השם נובע ממחשב רשת ATM מסוג לקוח דל שנקרא "Videotile", והיה בעצם מסך LCD עם אמצעי קלט של עט וחיבור ATM מהיר אל הרשת. VNC היה בעצם גרסת תוכנה בלבד של המחשב הנ"ל.
עקרון פעולה.
ל-VNC יש שני חלקים: לקוח ושרת. השרת הוא תוכנה על המחשב שמשתף את המסך שלו, והלקוח הוא תוכנה שמסתכלת ומנהלת אינטראקציה עם השרת.
VNC הוא פרוטוקול פשוט מאוד המבוסס על הנחה גרפית פרימיטיבית: "שים ריבוע של מידע פיקסלים במיקום X,Y נתון". כלומר, השרת שולח ריבועים קטנים של אוגר השקופיות אל הלקוח. בצורתה הפשוטה, פעולה זו צורכת רוחב פס רב ולכן ננקטים אמצעים שונים כדי להקטין צריכת רוחב פס זו. לדוגמה, ישנם קידודים שונים – שיטות לקבוע את הדרך היעילה ביותר להעביר ריבועים אלו. פרוטוקול ה-VNC מאפשר ללקוח ולשרת להסכים ביניהם איזה קידוד יהיה בשימוש במהלך ההתקשרות. הקידוד הפשוט ביותר, הנתמך בכל הלקוחות ובכל השרתים, הוא קידוד raw, אשר בו כל מידע הפיקסלים נשלח בסדר שמאל-לימין של סריקת שורות, ולאחר האתחול הראשוני של התצוגה, מעביר רק ריבועים שמשתנים. בגלל זה, שיטה זו פועלת טוב מאוד רק אם חלקים קטנים מהמסך משתנים מתמונה (frame) לתמונה הבאה (כמו סמן עכבר שזז לאורך המסך, או טקסט שנכתב במעבד תמלילים), אך דרישות רוחב הפס יהפכו לגבוהות מאוד אם מספר רב של פיקסלים משתנה (דוגמה קיצונית לכך תהיה סרט וידאו במסך מלא).
בברירת מחדל, VNC משתמש בפורטים 5900 עד 5906, כאשר כל אחד מהם מציג את מסך ה-X התואם (פורטים 6000 עד 6006, למסכים 0: עד 6:). לקוח Java זמין בהרבה יישומים כגון RealVNC בפורטים 5800 עד 5806, באותו הדפוס. פורטים אלה ניתנים לשינוי.
אבטחה ב-VNC.
בברירת המחדל, VNC אינו פרוטוקול מאובטח. אף על פי שסיסמאות אינן נשלחות כטקסט רגיל ("plain-text") (כמו ב-telnet לדוגמה), התקפות כוחניות יכולות להצליח אם גם מפתח ההצפנה וגם הסיסמה המוצפנת התגלו על ידי "רחרוח" ("sniffing") ברשת. מסיבה זאת, עדיף שסיסמאות תהיינה בעלות 8 תווים לפחות.
למרות זאת, את VNC ניתן למנהר ("tunneling") דרך חיבור SSH או VPN, מה שיוסיף שכבת אבטחה נוספת עם הצפנה חזקה, אך פתרון זה אינו תמיד ישים. לדוגמה, תיעול דרך SSH יכול להיות קשה במחשבים המריצים את מערכת ההפעלה Windows.
UltraVNC תומכת בשימוש בתוסף הצפנה מבוסס קוד פתוח אשר מצפין את כל שיחות ה-VNC, כולל הזדהות הסיסמה והעברת המידע. הוא גם מאפשר שההזדהות תתבצע בהסתמכות על NTLM ועל חשבונות משתמש של Active directory.
RealVNC מאפשרת הצפנה בעוצמה חזקה כחלק מהחבילה המסחרית שלה.
Workspot שחררה טלאים להצפנת AES עבור VNC.
אף על פי שחלק מהאנשים מאמינים ש-VNC מאפשרת לפרוץ בקלות לתוך מערכת, בדרך כלל המשתמש יצטרך לאפשר באופן מפורש גישה מרחוק לפורטים הנמצאים בשימוש על ידי VNC כדי שאפשר יהיה לפרוץ אליו. במילים אחרות, מערכת המריצה VNC ברשת, תהיה נגישה בתוך הרשת אלא אם כן המשתמש מציין אחרת (למשל בהגדרות הנתבים של החברה). כל זאת בהנחה שבברירת מחדל קונפיגורציית הרשת היא "לפתוח מה שצריך" ולא "לסגור רק את מה שנראה מסוכן".
טורנטו ראפטורס
כולירה
אוקטווה
הירמון
הירמון היא פעולה מוזיקלית שבה מוסיפים למלודיה לפחות עוד שני קולות, ובכך הופכים את המלודיה להרמוניה.
הירמון נעשה לעיתים בשירים גם על ידי הוספת אקורדים למנגינה קיימת.
באך הירמן שירי עם. הוא לקח שירי עם פשוטים שמקורם מחוץ לכנסייה, הוסיף להם קולות שונים וכך יצר הרמוניה. הרמוניות אלו הושרו בכנסיות על ידי מקהלה. כך יצר לדוגמה את הכוראלים שלו, המורכבים ממנגינה ושלושה קולות מלווים. באך כתב את הכוראלים שלו על-מנת להגדיל את הפופולריות של הכנסייה בקרב העם, ועל-מנת להפוך את התפילות הנוצריות לקלות יותר לזכירה.
יש להבדיל בין הירמון לבין עיבוד מוזיקלי. עיבוד מוזיקלי פירושו שינוי מאפיינים מסוימים במוזיקה, על מנת ליצור פנים חדשות ליצירה מוזיקלית קיימת. כלומר, ניתן לעבד שירים ויצירות קיימות בעזרת שינוי התזמור, ההרמוניה ומאפיינים מוזיקליים נוספים. התזמור יכול לכלול שינוי של כלים קיימים, הוספת או הסרת כלים מהעיבוד הנוכחי של היצירה המוזיקלית.
עיבוד מוזיקלי
עיבוד מוזיקלי, סידור ראשוני או ארגון מחדש של שיר או יצירה: במקצב, סגנון, סולם, ז'אנר מוזיקלי, הרכב מוזיקלי, סוג וכמות הכלים המשתתפים בה או עיבוד לכלי נגינה מיוחדים. ניתן לדמות את המעבד המוזיקלי לבמאי של היצירה המוזיקלית, או לתסריטאי שמעבד יצירה קיימת (כמו ספר) לתסריט. המעבד המוזיקלי משתמש בחומר הגלם המוזיקלי – הלחן (מלודיה) וההרמוניה (אם כבר קיימת; המעבד יכול לבנות או לשנות אותה) – כדי "לעצב" את הביצוע.
בדרך כלל, מקבל המעבד המוזיקלי תווים ליצירה או הקלטה ראשונית של השיר ברמה נמוכה (סקיצה). המעבד, בהתייעצות עם המלחין מחליטים מה יהיה הז'אנר, המקצב, מהירות היצירה או השיר (טמפו), אילו כלי נגינה ישתתפו בהם וקובעים פרמטרים נוספים. בטרם ייגש המעבד לעבודתו הוא יפנה למבצע, הזמר, כדי להחליט באיזה סולם יבוצע העיבוד ולהתאים אותו למנעד המבצע. כמו כן יכול המעבד להקצות מקום בזמן ביצוע היצירה, שם יתבצע אלתור חופשי. המעבד המוזיקלי נותן לפעמים ביטוי אישי ליצירה המולחנת ויוצר לה סגנון ייחודי משלו; הוא יכול, למשל, להוסיף לשיר הקדמה או מעבר מוזיקליים.
העיבוד המוזיקלי יכול להיות מורכב במעבר מתזמורת להרכב, מהרכב לכלי סולו, מכלי סולו לתזמורת, ועוד. עיבוד לכלים מוזיקליים הוא מורכב ומצריך מיומנות, הכרת הכלים והכרת טווח היכולות שלהם (מנעד). עיבוד לכלים קלאסיים מצריך בדרך כלל כתיבת תפקיד נגינה מדויק לכל כלי, וכתיבת עיבוד לתזמורת פירושו הכנת פרטיטורה. גם מעבר של יצירה מסוימת מסגנון מוזיקלי אחד לאחר ייחשב לעיבוד מוזיקלי. לדוגמה: להקת "המכשפות" עיבדה מחדש את שיר הילדים "הלילות הקסומים" ועשתה ממנו שיר רוק.
כריסטיאנו רונאלדו
כְּרִיסְטְיָאנוֹ רוֹנַאלְדּוֹ דּוֹס סַאנְטוֹס אוויירו (בפורטוגזית: Cristiano Ronaldo dos Santos Aveiro, הגייה: ; נולד ב-5 בפברואר 1985) הוא כדורגלן פורטוגלי המשחק בעמדות הקיצוני והחלוץ במועדון הכדורגל מנצ'סטר יונייטד ובנבחרת פורטוגל, שבה הוא משמש כקפטן. רונאלדו הבקיע למעלה מ-810 שערים רשמיים ביותר מ-1,100 משחקים רשמיים בהם שותף, על פי ה-IFFHS הוא הכובש הפורה ביותר בהיסטוריה וניצב בראש רשימת הכדורגלנים שכבשו 500 שערים בקריירה. הוא הגיע להישגים רבים ושבר שיאים שונים (בהם מלך השערים לנבחרות לאומיות עם 117 שערים , מלך שערי ליגת האלופות - 140, ומלך שערי אליפות אירופה בכדורגל - 14) וזכה בתארים רבים. הישגיו האישיים והקבוצתיים קיבעו את מעמדו כאחד מגדולי הכדורגלנים בכל הזמנים.
כריסטיאנו רונאלדו נולד וגדל בפונשל שבאיי מדירה. בנערותו החל לשחק בספורטינג ליסבון, ובגיל 17 שולב במשחקיה של הקבוצה הבוגרת. ב-2003 צפה בו מאמנה של מנצ'סטר יונייטד אלכס פרגוסון, במהלך משחק ידידות בין המועדונים, ומיהר להחתימו בקבוצתו עבור 15 מיליון אירו. הוא זכה עם מנצ'סטר יונייטד שלוש פעמים באליפות אנגליה ופעם אחת בליגת האלופות. ב-2009, עבר לריאל מדריד, ששילמה תמורתו 94 מיליון אירו. הוא זכה עם ריאל מדריד בשתי אליפויות ספרד וארבע פעמים בליגת האלופות, תוך שהוא הופך לכובש הפורה שלה בכל הזמנים (450 שערים בכל המסגרות, מתוכם 311 שערי ליגה). ב-2018 עבר ליובנטוס תמורת 104 מיליון אירו וזכה עימה בשתי אליפויות איטליה. בנוסף לתארים אלו, זכה רונאלדו גם בגביעי טורנירים לאומיים ובינלאומיים.
את דרכו בנבחרת פורטוגל בכדורגל החל רונאלדו בגיל 18, וב-2008 מונה לקפטן הנבחרות. הוא השתתף עם הנבחרת בארבעה טורנירי מונדיאל והבקיע בכל אחד מהם, ובמונדיאל 2006 הגיע איתה למקום הרביעי. כמו כן, השתתף עם הנבחרת בחמישה טורנירי יורו, וביורו 2016 אף זכה עם נבחרתו בטורניר, במה שהייתה זכייתה הראשונה של נבחרת פורטוגל בטורניר בין-לאומי. ב-2019 זכה עם פורטוגל בליגת האומות של אופ"א. הוא כבש 115 שערים במסגרת משחקי הנבחרת, שיא עולמי והיסטורי, והוא מלך השערים שלה בכל הזמנים. בנוסף, הוא שיאן ההופעות שלה עם 180 משחקים במדי הנבחרת. על תרומתו לפורטוגל זכה ב-2014 בתואר אצולה. ב-23 ביולי 2016, שונה שמו של נמל התעופה של מדיירה בפונשל, ל"נמל התעופה הבינלאומי כריסטיאנו רונאלדו", על שמו של רונאלדו, יליד המקום.
רונאלדו מצטיין באתלטיות, במהירות, בבעיטות חזקות ומדויקות, בנגיחות לשער, ביכולת אישית גבוהה ובעיקר ביכולת הבקעת השערים שלו. הוא מלך השערים של ריאל מדריד בכל הזמנים וכן של ליגת האלופות בכל הזמנים (והיה הראשון להבקיע 100 שערים במפעל זה). זכה ארבע פעמים בנעל הזהב האירופית, שלוש עונות היה מלך השערים של הליגה הספרדית, שבע עונות היה מלך השערים של ליגת האלופות (מהן 6 ברציפות), והוא שיאן הכיבושים לעונה בליגת האלופות, אחרי שכבש 17 שערים בעונת , כמו כן רונאלדו הוא גם מלך שערי היורו בכל הזמנים עם 14 שערים בטורנירי הגמר ו-31 שערים במוקדמות. תאריו הקבוצתיים ויכולתו האישית הביאוהו לזכות חמש פעמים בפרס כדור הזהב.
בנוסף כריסטיאנו רונאלדו הוא אחד הספורטאים העשירים והרווחיים ביותר. מגזין פורבס דירג אותו כספורטאי בעל המשכורת הגבוהה ביותר בשנים 2016 ו-2017, ו-ESPN דירג אותו כאתלט המפורסם ביותר בשנים 2016–2019. מגזין טיים דירג אותו ברשימת 100 האנשים המשפיעים ביותר בעולם ב-2014. הוא הכדורגלן הראשון והספורטאי השלישי שהרוויח מעל מיליארד דולר בקריירה.
ביוגרפיה.